[{"text_idx": "#000001", "text": "Mae Sir y Fflint wedi lansio Cynllun Llysgenhadon Twristiaeth newydd sbon yn ddiweddar, mewn pryd ar gyfer gwyliau\u2019r haf. Mae\u2019r cynllun hwn, sydd am ddim, wedi ei lunio i wella profiad ymwelwyr drwy ddarparu gwybodaeth ynglyn a\u0302\u2019r pethau gwych sydd gan Sir y Fflint i\u2019w cynnig i bobl sy\u2019n gweithio ym maes twristiaeth, pobl sy\u2019n gweithio gydag ymwelwyr neu rai sy\u2019n byw neu astudio yn yr ardal. Gall pobl sy\u2019n bwriadu ymweld a\u0302 Sir y Fflint am wyliau gwblhau\u2019r cwrs i baratoi ar gyfer taith ardderchog."}, {"text_idx": "#000002", "text": "Lluniwyd cyfres o fodiwlau hyfforddi rhyngweithiol ar-lein gyda chwisiau ar thema\u0302u amrywiol megis cerdded a\u2019r awyr agored, diwylliant a threftadaeth Sir y Fflint, bwyd a diod, trefi a siopa, a thwristiaeth gynaliadwy. Mae pob modiwl yn cymryd 15-30 munud i\u2019w gwblhau."}, {"text_idx": "#000005", "text": "\u201cMae\u2019r cynllun hwn wedi bod yn llwyddiannus iawn yn siroedd cyfagos gogledd Cymru, ac rydym yn falch o gael dod a\u0302\u2019r adnodd hwn i Sir y Fflint i gefnogi\u2019r sector twristiaeth."}, {"text_idx": "#000006", "text": "Bydd y Llysgenhadon yn cynorthwyo i gyfathrebu neges gyson ynglyn a\u0302 Sir y Fflint a\u2019r gweithgareddau twristiaeth amrywiol a lleoedd o ddiddordeb sydd ar gael yn ein sir."}, {"text_idx": "#000008", "text": "Mae lansio\u2019r cynllun newydd hwn yn beth cyffrous i ni, ac rydym yn annog pawb sydd a\u0302 diddordeb yn Sir y Fflint i ddod yn Llysgennad Twristiaeth Sir y Fflint.\u201d"}, {"text_idx": "#000009", "text": "Cynigir siwrneiau dysgu rheolaidd i Lysgenhadon i ehangu eu gwybodaeth ymhellach drwy ymweliadau safle i leoedd o ddiddordeb yn Sir y Fflint a\u2019r awdurdodau cyfagos. Aeth y Llysgenhadon presennol yn o\u0302l i oes y Rhufeiniaid yn y siwrnai ddiweddaraf \u2013 buont yn ymweld a\u0302\u2019r Gaer Rufeinig ym Mharc y Gorffennol, yr Ho\u0302b. Yn y prynhawn aethant am daith ar y tre\u0302n i orsaf newydd Corwen, ac yna cafwyd taith o gwmpas y dref, gan gynnwys ymweliad a\u0302\u2019r eglwys a\u2019r amgueddfa."}, {"text_idx": "#000011", "text": "Cyfres o gyrsiau ar-lein am ddim yw Cynllun Llysgenhadon Cymru a fydd yn eich cyflwyno i wahanol ardaloedd ac atyniadau yng Nghymru. Gallwch gynyddu eich gwybodaeth am Gymru a helpu eraill i gael y gorau o'u hymweliad."}, {"text_idx": "#000012", "text": "Rydym yn awyddus iawn i glywed gennych chi yng Llysgennad Cymru\nEr y gwnaed pob ymdrech i sicrhau cywirdeb yn y gwefan hwn, ni all y cyhoeddwyr dderbyn unrhyw atebolrwydd am unrhyw gamgymeriad, anghywirdeb neu unrhyw beth sydd wedi\u2019i adael allan, neu am unrhyw fater sy\u2019n gysylltiedig a\u0302 chyhoeddi\u2019r wybodaeth neu sy\u2019n codi yn sgil hynny."}, {"text_idx": "#000013", "text": "Rydym yn awyddus iawn i glywed gennych chi yng Llysgennad Cymru"}]